# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2014. március 27-én 17.00 órai** kezdettel megtartott nyilvános üléséről.

**Az ülés helye:** a Községi Önkormányzat tanácsterme

**Jelen voltak:** Szedlák Attila polgármester,

 Auerbach János képviselő,

Bacsa Róbert Imre képviselő,

Lukáts Gábor Ákos képviselő,

Kondics István alpolgármester,

Varga János képviselő,

Varga Mihály képviselő.

###### Meghívottként jelen voltak:

##  Bencze Éva jegyző

 Szénási Andrea pénzügyi csoportvezető

Szedlák Attila polgármester:

Tisztelettel köszöntöm a képviselő-testület tagjait, Szabó J. Róbert tiszteletes urat, valamint az Öböl Tv munkatársait.

Megállapítom, hogy a képviselő-testület határozatképes, a megválasztott 7 fő jelen van.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Bacsa Róbert és Lukáts Gábor képviselő urakat kérem fel.

Szedlák Attila polgármester:

A napirendi pontok módosításra kerülnek. Kérném felvenni a 3.) Litér Község Önkormányzatának 2014. évi Közbeszerzési terve tárgyú napirendi pont alpontjaként

*3.a.) „Kerékpáros turisztikai fejlesztés eseti közbeszerzési szabályzatának módosítása”* valamint *3.b.) Eseti Bíráló Bizottság létrehozása út aszfaltozás tárgyú ajánlatok értékeléséhez”* továbbá *9.) „Litéri Református Egyházközség támogatási kérelme”* tárgyú napirendi pontokat, melyeket az illetékes bizottságok megtárgyaltak.

Zárt ülés *9.) „Ajánlat a magántulajdonban levő litéri 633/1 hrsz-ú beépítetlen ingatlan eladására”* tárgyú napirendi pont levételre kerül.

Van-e valakinek hozzászólása észrevétele, javaslata a napirendi pontokkal kapcsolatban?

Amennyiben nincs, kérem a képviselő-testületet, aki elfogadja a módosított napirendet, kézfeltartással szavazzon.

*A képviselő-testület az ülés napirendjét, a napirendi javaslattal azonosan 7 igen**szavazattal elfogadta.*

####  N A P I R E N D I J A V A S L A T

Napirendi javaslatok:

**1.)** Litéri Közös Önkormányzati Hivatal 2013. évi költségvetés módosítása

*Előadó: Bencze Éva jegyző*

**2.)** Litér Község Önkormányzatának 2013. évi költségvetés módosítása

*Előadó: Szedlák Attila polgármester*

**3.)** Litér Község Önkormányzatának 2014. évi közbeszerzési terve

 **a.)** Kerékpáros turisztikai fejlesztés eseti közbeszerzési szabályzatának módosítása

 **b.)** Eseti Bíráló Bizottság létrehozása út aszfaltozás tárgyú ajánlatok értékeléséhez

*Előadó: Szedlák Attila polgármester*

**4.)** Új helyi termelői piac területén feltárt régi kút megőrzése

*Előadó: Szedlák Attila polgármester*

**5.)** Litér 018/2 hrsz-ú ingatlan telekalakítása

*Előadó: Szedlák Attila polgármester*

**6.)** Litéri Polgárőr Egyesület kérelme Litér Címer használatára

*Előadó: Szedlák Attila polgármester*

**7.)** Támogatási kérelmek

**a.)** Balatoni futár támogatási kérelme

**b.)** Peter Cerny Alapítvány a Beteg Koraszülöttek Gyógyításáért Közhasznú Szervezet kérelme

*Előadó: Szedlák Attila polgármester*

**8.)** Használt ruha gyűjtőedényzet kihelyezési kérelem

*Előadó: Szedlák Attila polgármester*

**9.)** Litéri Református Egyházközség támogatási kérelme

*Előadó: Szedlák Attila polgármester*

***ZÁRT ÜLÉS***

**9.)** Litér Álmos utca önkormányzati lakás ügye *ZÁRT ÜLÉS*

*Előadó: Szedlák Attila polgármester*

**NAPIREND ELÖTT**

Szőnyegh Imre litéri lakos:

Köszöntöm a képviselő-testületet. A Humán Értékek bizottságának tegnapi ülésén elbírált Patak utcai Baráti Társaság pályázati támogatásával kapcsolatosan szeretnék napirendi pont előtt felszólalni.

Szedlák Attila polgármester:

A Civil Szervezetek támogatása tárgyú napirendi pontot a Humán Értékek bizottsága tárgyalta, azt a Képviselő-testület nem tárgyalja, nincs a napirendi pontok között. Amennyiben nem ért egyet a döntéssel, javaslom a Humán Értékek Bizottságának ülésén felszólalni, vitázni.

Szőnyegh Imre litéri lakos:

Én nem a Humán Értékek bizottságával szeretnék vitázni.

Szedlák Attila polgármester:

Amennyiben a Humán Értékek bizottságának a döntésével van valami vita, azt meg lehet fellebbezni.

Szőnyegh Imre litéri lakos:

Ha fellebbezést nyújtok be, azt a Humán Értékek bizottsága tárgyalja, vagy a Képviselő-testület?

Szedlák Attila polgármester:

Amennyiben a Humán Értékek bizottságának döntése ellen fellebbezést nyújtanak be, akkor az a Képviselő-testület hatáskörébe tartozik.

Szőnyegh Imre litéri lakos:

Köszönöm, akkor ennyi lett volna a kérdésem.

#### N a p i r e n d t á r g y a l á s a

**1.)** **Litéri Közös Önkormányzati Hivatal 2013. évi költségvetés módosítása**

*Előadó: Bencze Éva jegyző*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A Képviselő-testület 2014. április 30-ig tárgyalja beszámolót, aminek az összeállításakor módosításokra volt szükség, melyet a teljesítéshez igazítottunk. Ahogy a beszámolót a Magyar Államkincstár fele leadtuk, annak megfelelően szükséges a módosítást is tárgyalni.

Megkérdezem Bencze Éva jegyzőasszonyt, hogy kívánja-e az előterjesztést kiegészíteni?

Bencze Éva jegyző:

Nem kívánom az írásos előterjesztést kiegészíteni.

Szedlák Attila polgármester:

Pénzügyi Gazdasági és Településfejlesztési Bizottság tárgyalta a napirendi pontot, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A bizottság megtárgyalta a napirendi pontot, és elfogadásra javasolja a Képviselő-testület fele, a Litéri Közös Önkormányzati Hivatal 2013. évi költségvetés módosítását.

Szedlák Attila polgármester:

Megkérdezem a Képviselő-testületet, van-e kérdés, hozzászólás a napirendi ponttal kapcsolatosan?

Amennyiben kérdés, hozzászólás nincs, kérem, kézfeltartással szavazzon, aki elfogadja a Litéri Közös Önkormányzati Hivatal 2013. évi költségvetés módosítását.

*A képviselő-testület 7 igen szavazattal elfogadja.*

# **Litér Község Képviselő-testületének**

 **21/2014. (III.27.) LKt. határozata**

 **a Litéri Közös Önkormányzati Hivatal 2013. II. módosítása**

Litér Község Önkormányzatának Képviselő-testülete a Litéri Közös Önkormányzati Hivatal 2013. évi költségvetéséről az alábbi határozatot hozza.

**A költségvetés bevételei és kiadásai**

1.) A képviselő-testület a Litéri Közös Önkormányzati Hivatal 2013. évi költségvetését 48 732 eFt bevételi és kiadási főösszegre módosítja.

2.) A bevételi főösszeg forrásonkénti megoszlását az 1/A. számú melléklet

 tartalmazza.

3.) A kiadási főösszeg kiemelt előirányzatonkénti bemutatását a 1/B. számú

 melléklet tartalmazza.

4.) A képviselő-testület a Litéri Közös Önkormányzati Hivatal **48 732** ezer Ft évi költségvetésének kiadási és bevételi főösszegén belül:

 **Működési kiadásokat 48 342 eFt-ban**

 - személyi jellegű kiadásokat 30 334 eFt-ban

 - munkaadókat terhelő járulékokat 7 542 eFt-ban

 - dologi és egyéb folyó jellegű kiadásokat 7 225 eFt-ban

 - általános tartalék 3 241 eFt-ban

 **Felhalmozási kiadásokat 390 eFt-ban**

 - beruházási kiadásokat 234 eFt-ban

 - felújítási kiadásokat 156 eFt-ban

 **Működési bevételeket 48 732eFt-ban**

 - költségvetési támogatást 0 eFt-ban

- intézményi működési bevételt eFt-ban -támogatásértékű működési bevételt 48 732 eFt-ban

 - saját bevételeket 0 eFt-ban

 - pénzmaradvány felhasználást 0 eFt-ban

 **költségvetési létszámkeretét 10 főben**

 állapítja meg.

5.) A költségvetés végrehajtásának szabályait Litér Község Önkormányzatának költségvetési rendelete tartalmazza.

Felelős: Bencze Éva jegyző

Határidő: folyamatos

**2.)** **Litér Község Önkormányzatának 2013. évi költségvetés módosítása**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Az alábbi napirendi pontban egy határozattal fogadjuk el Litér Község Önkormányzatának 2013. évi költségvetés módosítását, majd a 2013. évi költségvetésről szóló rendelet 5. számú módosítása is szükséges.

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A Pénzügyi, Gazdasági és Településfejlesztési Bizottság elfogadásra javasolja Litér Község Önkormányzata 2013. évi költségvetés módosítását, és a rendelet módosítását Litér Község Önkormányzatának Képviselő-testülete részére.

Szedlák Attila polgármester:

A költségvetés módosítására azért volt szükség, hogy a Magyar Államkincstár fele 2013. márciusban leadott beszámolóhoz igazodjon. Van-e kérdés, a napirendi ponttal kapcsolatosan? Amennyiben kérdés, hozzászólás nincs, kérem, kézfeltartással szavazzon, aki Litér Község Önkormányzata 2013. évi költségvetés módosításáról szóló határozatotelfogadja.

*A képviselő-testület 7 igen szavazattal elfogadja.*

**Litér Község Önkormányzatának Képviselő-testületének**

**22/2014. (III.27.) LKt. határozata**

*5. számú módosítás*

Litér Község Önkormányzatának Képviselő-testülete Litér Község Önkormányzata 2013. évi költségvetéséről az alábbi határozatot hozza.

 **A költségvetés bevételei és kiadásai**

A képviselő-testület Litér Község Önkormányzata 2013. évi költségvetését **429 744 eFt**

 bevételi és kiadási főösszegre módosítja.

2.) A bevételi főösszeg forrásonkénti megoszlását az 1. számú melléklet, címenkénti bontását a 2. számú melléklet tartalmazza.

3.) A kiadási főösszeg kiemelt előirányzatonkénti bemutatását a 3. számú melléklet, címenkénti bontását a 4. számú melléklet tartalmazza.

4.) A képviselő-testület Litér Község Önkormányzata **429 744** **eFt** évi költségvetésének kiadási és bevételi főösszegén belül:

 **Működési kiadásokat 217 097 eFt-ban**

 - személyi jellegű kiadásokat 27 318 eFt-ban

 - munkaadókat terhelő járulékokat 6 139 eFt-ban

 - dologi és egyéb folyó jellegű kiadásokat 47 752 eFt-ban

 - működési kölcsönök nyújtását 0 eFt-ban

 - felügyelet alá tartozó ktgvetési szervnek ny. tám 70 522 eFt-ban

 - támogatásértékű működési kiadásokat 30 899 eFt-ban

 - működési célú pénzeszközátadást 14 035 eFt-ban

 -társadalom és szociálpolitikai juttatást 20 432 eFt-ban

 **Felhalmozási kiadásokat 186 258 eFt-ban**

 - beruházási kiadásokat 159 460 eFt-ban

 - felújítási kiadásokat 24 419 eFt-ban

 -támogatásértékű felhalmozási kiadásokat 0 eFt-ban

 -felhalmozási célú pénzeszközátadásokat 1 779 eFt-ban

 -felhalmozási kölcsön nyújtását 600 eFt-ban

 -felhalmozási hitel törlesztését 0 eFt-ban

 -hitelek kamatait 0 eFt-ban

 **A tartalékot** (6. számú melléklet)  **26 389 eFt-ban**

**Működési bevételeket 317 847 eFt-ban**

 - költségvetési támogatást 89 264 eFt-ban

 - intézményi működési bevételt 34 372 eFt-ban

 -támogatásértékű működési bevételt 41 178 eFt-ban

 -előző évi pm átvételt 0 eFt-ban

 - sajátos működési bevételeket 115 865 eFt-ban

 -kölcsönök visszatérülését, értékpapírok beváltását 2 428 eFt-ban

 - pénzmaradvány felhasználást 34 740 eFt-ban

**Felhalmozási bevételeket 111 897 eFt-ban**

-támogatásértékű felhalmozási bevételt 110 779 eFt-ban

 -felhalmozási és tőkejellegű bevétel 1 118 eFt-ban

**költségvetési létszámkeretét 15 főben** állapítja meg.

5.) A költségvetés végrehajtásának szabályait Litér Község Önkormányzatának költségvetési rendelete tartalmazza.

Felelős: Bencze Éva jegyző

Határidő: folyamatos

Szedlák Attila polgármester:

Kérem, kézfeltartással szavazzon, aki Litér Község Önkormányzata 2013. évi költségvetéséről szóló önkormányzati rendelet módosítását elfogadja.

*A képviselő-testület 7 igen szavazattal elfogadja.*

**Litér Község Önkormányzata**

**Képviselő-testületének**

 **7/2014.(III.31.) önkormányzati rendelete Litér Község Önkormányzata**

**2013. évi költségvetéséről szóló**

 **12/2013. (IV.30.) önkormányzati rendeletének módosításáról**

 **Litér Község Önkormányzata 2013. évi költségvetés**

 **5. számú módosítás**

 ***Litér összesen***

Az államháztartásról szóló 2011. évi CXCV. törvény 34.§ (4) bekezdésben kapott felhatalmazás alapján, a helyi önkormányzatokról szóló 1990. évi LXV. törvény 1. § (6) bekezdés b) pontjában és a 91. § (1) bekezdésben meghatározott feladatkörében eljárva a Litér Község Önkormányzata és Szervezeti és Működési Szabályzatáról szóló 11/2010.(X.21.) önkormányzati rendelet 4b. mellékletében biztosított véleményezési jogkörében eljáró Litér Község Önkormányzata Képviselő Testületének Pénzügyi és Gazdasági Bizottsága véleményének kikérésével a Litér Község Önkormányzata 2013. évi költségvetéséről szóló 12/2013.(IV.30.) önkormányzati rendeletének módosításáról a következőket rendeli el:

1. § A Litér Község Önkormányzatának 2013. évi költségvetéséről szóló rendelet 1. §.-a helyébe a következő rendelkezés lép:

„ A képviselő-testület az önkormányzat – beleértve a költségvetési szerveit – 2013. évi költségvetésének

1. kiadási főösszegét 445 953 ezer forintban,
2. bevételi főösszegét 411 213 ezer forintban állapítja meg.”
3. költségvetési egyenleg -34 740 ezer forint, melyet az előző évek tartalékából finanszíroz.

2. § (1) A Litér Község Önkormányzatának 2013. évi költségvetéséről szóló rendelet 3. §-a helyébe a következő rendelkezés lép:

„A Litér Község Önkormányzatának 2013. évi költségvetéséről szóló rendelet 3. §-ában szereplő az önkormányzat 2013. évi költségvetési bevételeinek forrásonkénti, illetve működési és felhalmozási cél szerinti részletezését az önkormányzat pénzügyi mérleg 1. sz. melléklete helyébe jelen rendelet 1. sz. melléklete lép.”

(2) A Litér Község Önkormányzatának 2013. évi költségvetéséről szóló rendelet 4. §-a helyébe a következő rendelkezés lép

„Az önkormányzat költségvetési szerveinek, illetve az 1.§-ban meghatározott címek 2013. évi működési és felhalmozási bevételeit forrásonként külön-külön címenként a 2. sz. melléklet tartalmazza, mely helyébe jelen rendelet 2. sz. melléklete lép.”

3. § A Litér Község Önkormányzatának 2013. évi költségvetéséről szóló rendelet 5. §-a helyébe a következő rendelkezés lép:

„(1) Az önkormányzat működési, fenntartási kiadási előirányzatait a képviselő-testület a következők szerint határozza meg:

 **Megnevezés**

- Működési kiadások előirányzata összesen: **229 675** ezer forint.

Ebből:

 -személyi jellegű kiadások 76 350 ezer forint

 -munkaadókat terhelő járulékok 18 275 ezer forint

 -dologi és egyéb folyó kiadások 69 684 ezer forint

-támogatások folyósítása (felügyelet alá tartozó szerveknek) 0 ezer forint

-támogatásértékű működési kiadások államháztartáson belül 30 899 ezer forint

-egyéb támogatások (szociálpolitikai ellátások) 20 432 ezer forint

-pénzeszközátadás államháztartáson kívülre 14 035 ezer forint

 -rövidlejáratú támogatási kölcsön 0 ezer forint

 -rövidlejáratú hitelek 0 ezer forint

-forgatási célú hitelviszonyt megtestesítő értékpapír kiadás 0 ezer forint

(2) Az önkormányzat felújítási és felhalmozási kiadásai összesen: **186 648** ezer forint

A felújítási és felhalmozási kiadásokból:

-a beruházások és felújítások előirányzata 184 269 ezer forint

-támogatásértékű felhalmozási kiadás 0 ezer forint

-pénzeszközátadás államháztartáson kívülre 1 779 ezer forint

-hosszú és rövid lejáratú kölcsönök 600 ezer forint

-hosszú lejáratú hitelek 0 ezer forint

 -felhalmozási célú hitel kamatai 0 ezer forint

 -befektetési célú részesedések 0 ezer forint

 -tartós hitelviszonyt megtestesítő értékpapírok 0 ezer forint

4. § (1) Az önkormányzat költségvetési rendeletének 6. §. (1) bekezdésében szereplő önkormányzat 2013. évi kiadási jogcímeit kiemelt előirányzatonként, működési és felhalmozási feladatokként tartalmazó pénzügyi mérleg 3. sz. melléklete helyébe jelen rendelet 3. sz. melléklete lép.

(2) Az önkormányzat költségvetési rendeletének 6. §. (2) bekezdésében szereplő meghatározott címek működési és felhalmozási kiadásait kiemelt előirányzatonként tartalmazó 4. sz. számú melléklet helyébe jelen rendelet 4. sz. melléklete lép.

5. § Az önkormányzat költségvetési rendeletének 7. §.-ban szereplő címek felújítási és felhalmozási kiadásait célonként és címenként tartalmazó 5. sz. melléklete hatályban marad.

6. § (1) A költségvetési rendelet 8.§. helyébe az önkormányzat tartalékát: **29 630** ezer forinttal hagyja jóvá, jelen rendelet 6. sz. melléklete alapján.

ebből:

általános tartalék működési célra Litér: 18 131 eFt

általános tartalék működési célra Közös Hivatal: 3 241 eFt

általános tartalék felhalmozási célra: 6 643 eFt

felhalmozási tartalék tulajdonközösség: 1 615 eFt

7. § (1) Ez a rendelet a kihirdetés napját követő nap lép hatályba.

(2) Jelen rendelet hatálybalépésével a 22/2013. (XII.2.) önkormányzati rendeletének 1. § 2. § 3. § 4. § -a hatályát veszti.

(3) Jelen rendelet hatályba lépésével a 22/2013. (XII.2.) önkormányzati rendeletének 6. §-a hatályát veszti.

**3.) Litér Község Önkormányzatának 2014. évi közbeszerzési terve**

**a.) Kerékpáros turisztikai fejlesztés eseti közbeszerzési szabályzatának módosítása**

**b.) Eseti Bíráló Bizottság létrehozása út aszfaltozás tárgyú ajánlatok értékeléséhez**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A közbeszerzési törvény módosult, a különböző helyrajzi számokon lévő, különböző célt szolgáló beruházásokat nem kell összevonni, így nem kerül be a Bem utca aszfaltozása, a közvilágítás kialakítása, Nyárfa utca, Hold utca vége, mivel nem érik el az értékhatárt.

A 2014. évre tervezett közbeszerzési eljárás a Kerékpárút fejlesztése, a Kbt. 121. §. 1. bekezdés b.) pontja szerint alkalmazandó 89. § szerinti hirdetmény közzétételével induló tárgyalásos eljárással.

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A Pénzügyi Gazdasági és Településfejlesztési Bizottság elfogadásra javasolja Litér Község Önkormányzatának Képviselő-testülete részére Litér Község Önkormányzata 2014. évi közbeszerzési tervét.

Szedlák Attila polgármester:

Van-e kérdés, a napirendi ponttal kapcsolatosan? Amennyiben kérdés, hozzászólás nincs, kérem, kézfeltartással szavazzon, aki Litér Község Önkormányzatának 2014. évi közbeszerzési tervét elfogadja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**23/2014. (III.27.) Lkt. határozata**

Litér Község Önkormányzatának Képviselő-testülete megtárgyalta, és az előterjesztésben foglaltak szerint elfogadta 2014. évi közbeszerzési tervét.

A Képviselő-testület felhatalmazza a polgármestert, hogy a közbeszerzési terv honlapon történő közzétételéről gondoskodjon.

Felelős: Szedlák Attila polgármester

Határidő: 2014. április 15.

**a.) Kerékpáros turisztikai fejlesztés eseti közbeszerzési szabályzatának módosítása**

Szedlák Attila polgármester:

Litér Község Önkormányzatának Képviselő-testülete a 2013. június 12-én tartott ülésén arról határozott, hogy a KDOP-2.1.1/D-12-2012-0014 számú projekt keretében megvalósítandó kerékpárút építési beruházáshoz kapcsolódó hirdetmény közzétételével induló tárgyalásos közbeszerzési eljárás teljes körű lebonyolításával Dr. Horváth Klaudia Ügyvédi Irodáját bízza meg.

Tájékoztatásul mondom, hogy megkezdődött a kerékpárút építésére vonatkozó közbeszerzési eljárás megindításához kapcsolódó ajánlattételi felhívás és dokumentáció összeállítása, amely során megállapítást nyert, hogy:

* a tavaly szeptember hónapban elfogadott szabályzatban a kerékpárút építés becsült értéke (220.000.000 Ft) nincs összhangban a Tervező által elkészített költségbecsléssel
(220.450.522 Ft), amelyet módosítani szükséges a szabályzat 3.) pontjában, továbbá
* a közbeszerzési eljárás előkészítését végző munkacsoport és a részvételi ajánlatok bírálatát végző Bíráló Bizottsági tagok között nem került megnevezésre a jogi/közbeszerzési szakértelemmel rendelkező munkacsoport, bizottsági tag, amelyet pótolni szükséges a szabályzat 7.1) pontjában.

A közbeszerzési eljárás megindításához szükséges, hogy a kerékpárút építés becsült értéke megegyező legyen az eseti közbeszerzési szabályzatban és a megjelenő hirdetményben egyaránt, továbbá szükséges a munkacsoportba - bíráló bizottságba közbeszerzési/jogi szakértelemmel rendelkező tag delegálása, amelyre Bencze Éva Jegyző Asszonyt, a Litéri Közös Önkormányzati Hivatal Jegyzőjét javaslom.

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki módosított Közbeszerzési Szabályzatot elfogadja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**24/2014. (III.27.) LKt. határozata**

Litér Község Önkormányzatának Képviselő-testülete úgy dönt, hogy a „***Kerékpáros turisztikai fejlesztés Balatonfűzfő-Litér-Szentkirályszabadja térségében***” című KDOP-2.1.1/D-12-2012-0014 azonosító számú pályázat keretében a kerékpárút építésére kiírandó, hirdetmény közzétételével induló tárgyalásos közbeszerzési eljárás módosított Eseti Közbeszerzési Szabályzatában foglaltakkal egyetért, azt elfogadja és elrendeli az eljárás során az abban foglalt szabályok alkalmazását.

Határidő: azonnal

Felelős: Szedlák Attila polgármester

**b.) Eseti Bíráló Bizottság létrehozása út aszfaltozás tárgyú ajánlatok értékeléséhez**

Szedlák Attila polgármester:

Litér Község Önkormányzata árajánlatokat kér be Litér település belterületén út aszfaltozás tárgyú kiviteli munkák elvégzésére vonatkozóan.

Litér Község Önkormányzatának 2014. évi költségvetésébe, a Középtávú fejlesztési tervbe bruttó 9,3 millió forint lett betervezve út aszfaltozás tárgyában.

Amennyiben az aszfaltburkolat építésére vonatkozóan 2014. április 10. napjáig beérkező árajánlatok bruttó 10 millió forint feletti értékkel bírnak, az ajánlatok értékeléséhez a beszerzések lebonyolításával kapcsolatos eljárásrendről szóló szabályzat rendelkezései alapján eseti bíráló bizottságot kell létrehozni.

Litér Község Önkormányzatának Képviselő-testülete a 136/2013.(IX.19.)LKt. határozatával állapította meg Litér Község Önkormányzatának a beszerzések lebonyolításával kapcsolatos eljárásrendről szóló szabályzatát.

A szabályzat rendelkezései alapján *„a nyertes ajánlattevő kiválasztását megelőzi az értékelés. Az értékelők megvizsgálják az ajánlat(ok) érvényességét, illetve esetleges érvénytelenségét és javaslatot alkotnak a döntés meghozatala előtt a nyertes ajánlattevő kiválasztására.*

*Építési beruházás esetén bruttó 10.000.000,- Ft összeghatár felett a Képviselő-testület eseti Bíráló Bizottságot hoz létre az ajánlatok ismeretében”.*

Előretekintve annak érdekében, hogy az ajánlatok érékelése minél előbb megtörténhessen és az eseti bíráló bizottság létrehozásával az árajánlatok benyújtását követően, ne veszítsünk időt a bizottsági tagokra az alábbi javaslatot teszem:

* Bencze Éva *jegyző*
* Keresztes Ariel Zoltán *köztisztviselő*
* Fehér György *építési műszaki ellenőr*

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki a háromtagú eseti Bíráló Bizottság összetételét elfogadja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**25/2014. (III.27.) LKt. határozata**

Litér Község Önkormányzatának Képviselő-testülete Litér település belterületén út aszfaltozás tárgyú kiviteli munkák elvégzésére vonatkozóan beérkező árajánlatok értékeléséhez – *amennyiben az ajánlatok bruttó 10 millió Ft feletti értéket képviselnek* - eseti Bíráló Bizottságot hoz létre, melynek tagjai:

 **Bencze Éva *jegyző***

 **Keresztes Ariel Zoltán *köztisztviselő***

 **Fehér György *építési műszaki ellenőr***

Képviselő-testület megbízza Litér Község polgármesterét a szükséges intézkedések megtételére.

Határidő: azonnal

Felelős: Szedlák Attila polgármester

**4.)** **Új helyi termelői piac területén feltárt régi kút megőrzése**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Litér Község Önkormányzatának Képviselő-testülete célul tűzte ki a helyi lakosok és termelők piacának létrehozását Litér belterületén.

A piac kialakítási munkálatai során, a területén két darab ásott kút került elő, amelyekből az egyik kút megszüntetésre került.

A másik kút a piac leendő épületéhez közel, a bejárat bal oldalánál helyezkedik el, jó lenne megmenteni, hiszen régi terméskőből van kirakva, víz is van benne. Díszkút lenne, ami használható is. A terv tekintetében ez egy plusz elem a termelői piacnál. Ennek felújítása az előzetes költségkalkuláció szerint kb. bruttó 230 000 Ft-ba kerülne, így a tervezett kút külső megjelenése a leendő piac épület stílusával egyező, az épület homlokzati anyagával harmonizáló időtálló anyaghasználattal lenne kialakítva.

2013. november 5. napján aláírt Vállalkozási szerződés szerint az új helyi termelői piac kialakítás keretében az ún. 1. rész (támogatott) tekintetében nettó 33 265 530,- Ft összegben került aláírásra a szerződés, 5%-os mértékű nettó 1 663 277,- Ft tartalékkerettel.

Javaslom, hogy az 5 %-os tartalékkeret terhére próbáljuk ezt megvalósítani.

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi Gazdasági és Településfejlesztési Bizottság elfogadásra javasolja Litér Község Önkormányzatának képviselő-testülete fele, hogy a helyi termelői piac területén feltárt kút megmentésére az 5 %-os tartalékkeretből fedezetet biztosítson.

Varga Mihály képviselő:

Én is azt javaslom, és támogatom, hogy mentsük meg azt a kutat, és tegyük közkinccsé.

Szedlák Attila polgármester:

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki az előterjesztést elfogadja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**26/2014. (III.27.) LKt. határozata**

Litér Község Önkormányzatának képviselő-testülete arról határozott, hogy a 2013. november hó 5. napján aláírt Vállalkozási szerződés szerint az új helyi termelői piac kialakítás keretében az 5%-os mértékű nettó 1 663 277,- Ft tartalékkeretből a helyi termelői piac területén feltárt kút megmentésére fedezetet biztosít.

Képviselő-testület megbízza a polgármestert a szükséges intézkedések megtételére.

Határidő: 2014. április 30.

Felelős: Szedlák Attila polgármester

**5.)** **Litér 018/2 hrsz-ú ingatlan telekalakítása**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A MAVIR Magyar Villamosenergia-ipari Átviteli Rendszerirányító Zártkörűen Működő Részvénytársaság nevében eljáró Világi-Hajdu Ügyvédi Iroda kérelmet nyújtott be a Helyi Építési Szabályzat előírásaitól való eltérés engedélyezésére.

A MAVIR Zrt. a kizárólagos 1/1 arányú tulajdonában álló Litér 018/2 hrsz-ú ingatlan vonatkozásában a Veszprémi Járási Földhivatalnál telekalakítási kérelemben kérte az 56 673 m2 alapterületű „*kivett telephely*” megjelölésű ingatlan megosztását, az alábbiak szerint:

**Változás előtt:** 018/2 hrsz: 56 673 m2

**Változás után:** 018/3 hrsz: 54 406 m2

018/4 hrsz: 2 267 m2

**Összesen: 56 673 m2**

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

Pénzügyi Gazdasági és Településfejlesztési Bizottság elfogadásra javasolja Litér Község Önkormányzata Képviselő-testülete fele, hogy a 018/2 hrsz-ú ingatlan telekalakítási kérelmét jóváhagyja.

Varga Mihály, bizottsági tag:

A helyi építési szabályzat nem engedné meg.

Szedlák Attila polgármester:

Van-e valakinek kérdése, hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki a 018/2 hrsz-ú ingatlan telekalakításával egyetért.

*A képviselő-testület 6 igen szavazattal 1 tartózkodás mellett egyetért.*

**Litér Község Önkormányzata Képviselő-testületének**

**27/2014.(III.27.) LKt. határozata**

 Litér Község Önkormányzat Képviselő-testülete megtárgyalta, és elfogadta a Litér 018/2 hrsz-ú ingatlan vonatkozásában az 56 673 m2 alapterületű *„kivett telephely”* megjelölésű ingatlan megosztását az alábbiak szerint:

Változás előtt: 018/2 hrsz: 56 673 m2

Változás után: 018/3 hrsz: 54 406 m2

 018/4 hrsz: 2 267 m2

**Összesen: 56 673 m2**

Képviselő-testület Litér 018/2 hrsz-ú ingatlan telekalakítási eljáráshoz szükséges engedély kiadásához hozzájárul.

A Képviselő-testület megbízza a polgármestert a szükséges intézkedések megtételéről.

Felelős: Szedlák Attila polgármester

Határidő: 2014. április 15.

**6.)** **Litéri Polgárőr Egyesület kérelme Litér Címer használatára**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Településünkön az 1999. évi megalakulása óta élő és dolgozó Litér Polgárőr Egyesület kérelemmel fordult Litér Község Önkormányzatához, hogy Litér címere a polgárőrség címerén és hivatalos levelének fejlécén megjelenhessen.

Litér Község Önkormányzatának Képviselő-testülete az 1990. évi LXV. törvényben biztosított jogkörében eljárva alkotta meg a 13/1997.(IX.30.) sz. rendeletét a helyi címer és zászló alapításáról és használatának rendjéről. A rendelet 2. §. alapján „*Az Önkormányzat címere egy kerektalpú ún. dobor pajzs, melynek kék hátterén fekvő arany oroszlán (litéri oroszlán) látható, mellső lábai között emberi fejet tartva*.”. A rendelet alapján az Önkormányzat címerének használatát kérelemre a Polgármester javaslata alapján a Képviselő-testület engedélyezi.

A napirendi pontot a Humán Értékek Bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek Bizottsága megtárgyalta a Litéri Polgárőr Egyesület Litér Címer használatra vonatkozó kérelmét, melyet elfogadásra javasol a Képviselő-testület fele.

Varga Mihály képviselő:

Én is támogatom. Ne legyen akadálya a címer használatának a Litéri Polgárőr Egyesületnél.

Szedlák Attila polgármester:

Van-e valakinek kérdése, hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki a Litéri Polgárőr Egyesület Litér Címer használatra vonatkozó kérelmével egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**28/2014.(III.27.) LKt. határozata**

Litér Község Önkormányzat Képviselő-testület arról határozott, hogy engedélyezi Litér Polgárőr Egyesületének az Önkormányzat címerének használatát visszavonásig, az alábbiak szerint:

**Kérelmező megnevezése, címe:** Litér Polgárőr Egyesület Litér Álmos u. 37.

**Címerhasználat célja**: Polgárőr Egyesület címerében való használatra (felvarrt címer kabáton, pólón)

**Előállítani kívánt mennyiség, darabszám**: 50 db hímzett címer

**Címer előállításának anyaga**: szövet hímzés

**Terjesztés, illetve forgalomba hozatal**: csak Polgárőr tagok részére

**Használat időtartama**: az egyesület működéséig

**Felhasználásért felelős személy megnevezése**: Fodor Gábor, Piros József.

A címer kicsinyítése csak olyan mértékű lehet, hogy az ne sértse a hiteles ábrázolást.

A címer elkészíttetése, kizárólag a címerterv egyeztetésével, annak jóváhagyásával történhet.

Képviselő-testület felhatalmazza a polgármestert a szükséges intézkedések megtételére.

Határidő: 2014. április 15.

Felelős: Szedlák Attila polgármester

**7.)** **Támogatási kérelmek**

**a.)** **Balatoni futár támogatási kérelme**

**b.)** **Peter Cerny Alapítvány a Beteg Koraszülöttek Gyógyításáért Közhasznú Szervezet kérelme**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

**a.)** **Balatoni futár támogatási kérelme**

Szedlák Attila polgármester:

A Balatoni Futár Bt. képviseletében Süli Ferenc főszerkesztő, felelős kiadó azzal a kéréssel fordult a Képviselő-testülethez, hogy az előző évekhez hasonlóan anyagi támogatást kérjen az újság működéséhez. Tavalyi évben 30 eFt támogatást biztosított önkormányzatunk, mely összeggel 2014. januárjában el is számolt. Főszerkesztő vállalja, hogy rendszeresen beszámolnak a település életéről, fejlesztéseiről, kulturális programjairól és minden számból 50 példányt térítés nélkül önkormányzatunk számára biztosítanak.

A napirendi pontot a Humán Értékek Bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek Bizottsága megtárgyalta a Balatoni Futár támogatási kérelmét, melyet elfogadásra javasol a Képviselő-testület fele azzal a feltétellel, hogy a háromszori megjelenést biztosítaniuk kell.

Szedlák Attila polgármester:

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A Pénzügyi, Gazdasági és Településfejlesztési Bizottság is tárgyalta a Balatoni futár támogatási kérelmét, és elfogadásra javasolja Litér Község Önkormányzatának Képviselő-testülete részére a támogatást 30 000 Ft összegben, egyetértve a Humán Értékek Bizottságának javaslatával.

Szedlák Attila polgármester:

Van-e valakinek kérdése, hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki a Balatoni Futár kérelmét elfogadja, és támogatásával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**29/2014.(III.27.) LKt. határozata**

Litér Község Önkormányzatának Képviselő-testülete megtárgyalta a Balatoni Futár támogatási kérelmét, és úgy döntött, hogy 30 000 Ft-tal támogatja a Balatoni Futár Bt.-t, Litér Község Önkormányzata 2014. évi költségvetése általános tartaléka terhére, azzal a feltétellel, hogy háromszori megjelenést biztosít.

Képviselő-testület megbízza Litér Község polgármesterét a szükséges intézkedések megtételére.

Határidő: azonnal

Felelős: Szedlák Attila polgármester

**b.)** **Peter Cerny Alapítvány a Beteg Koraszülöttek Gyógyításáért Közhasznú Szervezet kérelme**

Szedlák Attila polgármester:

A Peter Cerny Alapítvány a Beteg Koraszülöttek Gyógyításáért Közhasznú Szervezet képviseletében Dr. Somogyvári Zsolt főorvos, szakmai vezető azzal a kéréssel fordult a Képviselő-testülethez, hogy amennyiben az önkormányzatnak lehetősége van anyagilag, támogassa az Alapítványi Mentőszolgálat működését ezzel is segítve a koraszülöttek és a beteg újszülöttek speciális mentését, őrzött szállítását Budapest és a környező 8 megyében.

A napirendi pontot a Humán Értékek Bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek Bizottsága megtárgyalta a Peter Cerny Alapítvány a Beteg Koraszülöttek Gyógyításáért Közhasznú Szervezet kérelmét, melyet nem javasol támogatásra.

A Veszprém Megyei Csolnoky Ferenc Korház Koraszülött osztályát szívesebben támogatnák.

Szedlák Attila polgármester:

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A Pénzügyi, Gazdasági és Településfejlesztési Bizottság is tárgyalta a Peter Cerny Alapítvány a Beteg Koraszülöttek Gyógyításáért Közhasznú Szervezet kérelmét, melyet elutasításra javasol Litér Község Önkormányzata Képviselő-testülete részére.

Szedlák Attila polgármester:

Van-e valakinek kérdése, hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki a Peter Cerny Alapítvány a Beteg Koraszülöttek Gyógyításáért Közhasznú Szervezet kérelmének elutasításával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**30/2014.(III.27.) LKt. határozata**

Litér Község Önkormányzatának Képviselő-testülete megtárgyalta a Peter Cerny Alapítvány kérelmét, és arról határozott, hogy a kérelmet nem támogatja.

Képviselő-testület megbízza Litér Község polgármesterét a szükséges intézkedések megtételére.

Határidő: azonnal

Felelős: Szedlák Attila polgármester

**8.)** **Használt ruha gyűjtőedényzet kihelyezési kérelem**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A SAA Trading Clothes Kft – Szabadbattyán – ügyvezetője azzal a kéréssel fordult az önkormányzathoz, hogy a szelektív hulladékgazdálkodás megvalósulását ECO-TEXTIL használtruha –gyűjtőedények kihelyezésének engedélyezésével támogassuk.

A Kft a lengyelországi székhelyű Wtórpol Társaságot képviseli, mely 1992-es alakulása óta Európában vezető szerepet tölt be a hulladék újrafeldolgozásában., különös tekintettel a használt ruhanemű gyűjtésére és feldolgozására. A **„**Tőlünk Nektek**”** Alapítványán keresztül több nemzetközi karitatív szervezettel együttműködve segít a rászorulóknak. Az Uniós gyakorlat szerint háromezer fős településig 1000 fő/1 db gyűjtőkonténer kihelyezése lenne optimális. A gyűjtőedények ürítését saját gépjárművel a Kft kéthetente végezné, természetesen a környezet esztétikai állapotának megőrzése is az ő feladatuk lenne.

A napirendi pontot a Humán Értékek Bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek Bizottsága megtárgyalta a Használtruha gyűjtőedényzet kihelyezési kérelem tárgyú napirendi pontot, melyet nem javasol elfogadásra a Képviselő-testület fele.

Szedlák Attila polgármester:

Van-e valakinek kérdése, hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki a Humán Értékek bizottságának javaslatával egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**31/2014.(III.27.) LKt. határozata**

Litér Község Önkormányzatának Képviselő-testülete megtárgyalta az SAA Trading Clothes Kft ECO-TEXTIL használtruha –gyűjtőedények kihelyezésének engedélyezésével kapcsolatos kérelmét, és arról határozott, hogy a kérelmet nem támogatja.

Képviselő-testület megbízza Litér Község polgármesterét a szükséges intézkedések megtételére.

Határidő: azonnal

Felelős: Szedlák Attila polgármester

**9.)** **Litéri Református Egyházközség támogatási kérelme**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Tisztelettel köszöntöm Szabó J. Róbert lelkipásztort, aki a Litéri Református Egyház nevében kérelemmel fordult Litér Község Önkormányzatához.

Átadom a szót Szabó J. Róbertnek benyújtott írásos kérelmének kiegészítéséhez.

Szabó J. Róbert lelkipásztor:

Köszöntöm a Képviselő-testületet. A Litéri Református Egyházközség nevében fordultam Litér Község Önkormányzatához, hogy gyülekezeti házunk bővítését folytathassuk.

Gyülekezetünkben havi rendszerességgel tartunk gyermek alkalmakat, az istentisztelettel párhuzamosan. Ezeken az alkalmakon szeretnénk használatba venni gyülekezeti házunk gyermekhelyiségét, amelyet jelenleg nem tudunk használni, így a lelkészlakást használjuk.

A fejlesztés keretében 16,24 m2 alapterületű tetőtéri gyermekhelyiség kerülne kialakításra, valamint nyílászárók kerülnének behelyezésre. A kért támogatás összege 200 000 Ft lenne.

A tervezett munkálatokhoz önrészként, saját önkéntes munkánkat tudjuk adni.

Szedlák Attila polgármester:

A napirendi pontot a Humán Értékek Bizottsága tárgyalta, felkérem a bizottság elnökét, ismertesse javaslatukat.

Varga János Humán Értékek bizottságának elnöke:

A Humán Értékek Bizottsága megtárgyalta a Református Egyház kérelmét, melyet elfogadásra javasol a Képviselő-testület fele.

Szedlák Attila polgármester:

A napirendi pontot a Pénzügyi Gazdasági és Településfejlesztési Bizottság tárgyalta, felkérem a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési bizottság elnöke:

A Pénzügyi Gazdasági és Településfejlesztési Bizottság elfogadásra javasolja Litér Község Önkormányzatának képviselő-testülete részére a Litéri Református Egyházközség támogatási kérelmét.

Varga Mihály képviselő:

Egyetértek a támogatással. Kérdésem, hogy a parókiát mire használják?

Szabó J. Róbert lelkész:

A parókia a lelkészi lakás, melyen belül jelenleg az iroda működik, és itt tartjuk a bibliaórákat.

Szedlák Attila polgármester:

A hivatal megvizsgálta, hogy ez a támogatási kérelem, nem azonos azzal, amit a Litéri Református Egyházközség már benyújtott a Humán Értékek bizottságának ülésére, a Civil szervezetek programjainak 2014. évi támogatásakor, ezért is terjesztettük elő a tegnapi napon sürgősséggel mindkét bizottság elé. Van-e valakinek kérdése, hozzászólása a napirendi pontra vonatkozólag? Amennyiben nincs, kérem, kézfeltartással szavazzon, aki a Litéri Református Egyházközség részére - gyermekhelyiség kialakításának tárgyában - 200 000 Ft támogatással egyetért.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**32/2014.(III.27.) LKt. határozata**

Litér Község Önkormányzatának Képviselő-testülete a Litéri Református Egyházközség gyülekezeti ház bővítéséhez 200 000,-Ft támogatást nyújt.

Támogatást a költségvetés az általános tartalék terhére biztosítja.

Képviselő-testület megbízza Litér Község polgármesterét a szükséges intézkedések megtételére.

Határidő: 2014. április 15.

Felelős: Szedlák Attila polgármester

A képviselő-testület több napirendi pontot nem tárgyalt, a polgármester a nyilvános ülést **17.30** órakor lezárta, a napirendi pontok tárgyalását **zárt ülésen** folytatták.

 **Szedlák Attila Bencze Éva**

 **polgármester jegyző**

**Jegyzőkönyv hitelesítők:**

**Bacsa Róbert Lukáts Gábor**

 **képviselő képviselő**